**Biologicky rozložiteľný odpad (tráva, lístie, biologický a kuchynský odpad z domácností) nepatrí do nádob na komunálny odpad !**

**Kompostovanie v domácich kompostéroch a samostatný zber biologicky rozložiteľných odpadov je cestou ku zvýšenej miere zhodnocovania odpadov a zníženiu množstva komunálneho odpadu, ktorý produkujeme a vyvážame z našej obce. Na základe miery vytriedenia odpadov je následne zákonom stanovený poplatok za skládkovanie komunálnych odpadov, ktorý sa každoročne zvyšuje.**

**V podmienkach našej obce a v zmysle platnej legislatívy majú možnosť občania kompostovať biologicky rozložiteľný odpad na vlastnom pozemku v domácich kompostéroch. O tejto skutočnosti informujú obec čestným prehlásením.**

**Občania, ktorí bioodpad nekompostujú v domácich kompostéroch majú povinnosť prihlásiť na zber bioodpadu prostredníctvom samostatných hnedých plastových nádob na bioodpad o objeme 140 l. Tento odpad im bude vyvážaný v pravidelných intervaloch spoločnosťou T+T a.s.. V zmysle platného VZN č.1/2021 Obce Svederník, poplatok za vývoz hnedej nádoby je kalkulovaný zberovou spoločnosťou a predstavuje sumu 3,50 Euro/vývoz.**

**Prihlásiť sa na zber bioodpadu, požiadať o zbernú nádobu a uhradiť poplatok môžete prostredníctvom Obecného úradu vo Svederníku (t.č. 041/5969129 alebo elektronicky:** **ousvedernik@pobox.sk****.**

**Vývoz bioodpadu bude realizovaný od 20. týždňa, skúšobne v dvojtýždňových intervaloch, vždy v piatok.**